กินยาเม็ดแป้งจะเม็ดที่3คือวันนี้ แต่มีอะไรกับแฟนวันที่4ที่ผ่านมาจะเป็นอะไรมั๊ยค่ะ
สวัสดีค่ะ การใช้ยาคุมแบบแผงรายเดือน 28 เม็ดนั้น ควรเริ่มใช้ภายใน 5 วันแรกของการมีประจำเดือน เพื่อให้ยาสามารถออกฤทธิ์ได้ทันทีตั้งแต่เม็ดแรก และให้กินติดต่อกันทุกวันจนยาหมดแผง คลาดเคลื่อนไม่เกิน 3 ชั่วโมง และเมื่อกินหมดแผง ให้กินยาแผงใหม่ต่อโดยทันทีโดยหากกินยาที่เป็นฮอร์โมนใน 21 เม็ดแรกจนครบ ยาจะได้ประสิทธิภาพ ไม่ทำให้เกิดการตกไข่ และในช่วงที่กินเม็ดแป้ง 7 วันเพื่อให้ประจำเดือนมา แม้ไปมีเพศสัมพันธ์ก็ไม่น่าจะทำให้เกิดการตั้งครรภ์ ให้สังเกตรอบเดือนที่ควรจะมาในช่วงกินเม็ดแป้งนี้ก่อนจะเริ่มกินแผงถัดไปค่ะ